ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2002 թվականի հունիսի 4-ի ջրային օրենսգրքի (այսուհետ՝ Օրենսգիրք) 1-ին հոդվածի 9-րդ և 10-րդ պարբերություններն ուժը կորցրած ճանաչել:

**Հոդված 2.** Օրենսգրքի 8-րդ և 9-րդ հոդվածներն ուժը կորցրած ճանաչել:

**Հոդված 3.** Օրենսգրքի 10-րդ հոդվածի 1-ին մասի 21-րդ կետն ուժը կորցրած ճանաչել:

**Հոդված 4.** Օրենսգրքի 30-րդ հոդվածի 4-րդ մասն ուժը կորցրած ճանաչել:

**Հոդված 5.** Օրենսգրքի 30.1-րդ հոդվածի 1-ին մասի 4-րդ կետն ուժը կորցրած ճանաչել:

**Հոդված 6.** Օրենսգրքի 33-րդ հոդվածի՝

1. 4-րդ մասն ուժը կորցրած ճանաչել:
2. 5-րդ մասը շարադրել հետևյալ խմբագրությամբ.

 «Էլեկտրական էներգիայի արտադրության լիցենզիա ստանալու նպատակով ջրօգտագործման թույլտվության համար դիմած անձին (անկախ տվյալ տարածքում ջրավազանային կառավարման պլանի առկայության հանգամանքից) ջրօգտագործման թույլտվությունը տրվում է 1 տարի ժամկետով, որը լիցենզիայի ստացման դեպքում համարվում է երկարաձգված` լիցենզիայի ժամկետին հավասար, բայց ոչ ավելի, քան 20 տարին, եթե ջրավազանային կառավարման պլաններով այլ ժամկետ սահմանված չէ, որի դեպքում ջրօգտագործման թույլտվությունը համարվում է երկարաձգված ջրավազանային կառավարման պլանով նախատեսված ժամկետով: Ջրավազանային կառավարման պլանների հաստատումից կամ դրանցում փոփոխություններ կատարելուց հետո նախկինում տրամադրված ջրօգտագործման թույլտվությունները ենթակա են վերանայման:»։

1. 7-րդ մասից հանել «, Ջրի ազգային խորհրդի դրական եզրակացության դեպքում,» բառերը։

**Հոդված 7.** Օրենսգրքի 66-րդ հոդվածի 6-րդ մասից հանել «Խորհրդակցելով Ջրի ազգային խորհրդի հետ՝» բառերը:

**Հոդված 8.** Օրենսգրքի 107-րդ հոդվածը շարադրել հետևյալ խմբագրությամբ.

«**Հոդված 107. Ջրային ռեսուրսների պահպանության հսկողությունը**

Ջրային ռեսուրսների պահպանության բնագավառում ջրային ռեսուրսների օգտագործման  ու պահպանության նկատմամբ պետական հսկողությունն իրականացնում են օրենքով նախատեսված լիազորված մարմինները:»։

 **Հոդված 9.** Օրենսգրքի 110-րդ հոդվածի 2-րդ մասն ուժը կորցրած ճանաչել:

**Հոդված 10.** Օրենսգրքի 121-րդ հոդվածի 7-րդ մասի 1-ին, 3-րդ կետերն ուժը կորցրած ճանաչել:

**Հոդված 11.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

 ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԻ ԱԶԳԱՅԻՆ ԾՐԱԳՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** **«Հայաստանի Հանրապետության ջրի ազգային ծրագրի մասին»** Հայաստանի Հանրապետության 2006 թվականի նոյեմբերի 27-ի ՀՕ-232-Ն օրենքի (այսուհետ՝ Օրենք) 8-րդ հոդվածի 2-րդ մասից հանել **«**` հիմք ընդունելով Հայաստանի Հանրապետության ջրի ազգային խորհրդի եզրակացությունը**» բառերը:**

**Հոդված 2.** Օրենքի Հավելվածում **«Ջրի ազգային ծրագրի իրականացման միջոցառումների փուլային ծրագրի»՝**

1. **«**Իրավական պահանջներ**» բաժնի 1-ին պարբերության** **«**Կարճաժամկետ միջոցառումներ**» սյունակից 2-րդ կետը ուժը կորցրած ճանաչել։**
2. **«**Ինստիտուցիոնալ զարգացում**» բաժնի 2-րդ պարբերությունը ուժը կորցրած ճանաչել։**
3. **«**Ջրային ռեսուրսների կառավարման կարիքներ**»** **բաժնի** **2-րդ պարբերության «**Երկարաժամկետ միջոցառումներ**» սյունակից հանել «**Ջրի ազգային խորհրդի Վեճերը լուծող հանձնաժողովի դերի ամրապնդմանն ուղղված մեխանիզմների մշակում:**» բառերը**:

**Հոդված 3.** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԵՎ** **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԻ ԱԶԳԱՅԻՆ ԾՐԱԳՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ**

 **1. Ընթացիկ իրավիճակը և իրավական ակտի ընդունման անհրաժեշտությունը**

 «**Հայաստանի Հանրապետության ջրային օրենսգրքում փոփոխություններ կատարելու մասին**» և **«Հայաստանի Հանրապետության ջրի ազգային ծրագրի մասին»** Հայաստանի Հանրապետության **օրենքում փոփոխություններ կատարելու մասին»** ՀՀ օրենքների նախագծերիմշակման համար հիմք Է հանդիսացել փոխվարչապետ Տ. Ավինյանի 2019 թվականի փետրվարի 25-ի N04/03.13/8905 հանձնարարականը Ջրի ազգային խորհուրդը լուծարելու և լիազորությունները Շրջակա միջավայրի նախարարությանը փոխանցելու վերաբերյալ։

Համաձայն ՀՀ ջրային օրենսգրքի 8-րդ հոդվածի՝ ի պաշտոնե Ջրի ազգային խորհրդի անդամներ են տարածքային կառավարման լիազորված մարմնի ղեկավարը, Ջրային ռեսուրսների կառավարման և պահպանության մարմնի ղեկավարը, Ջրային համակարգերի կառավարման մարմնի ղեկավարը, Կարգավորող հանձնաժողովի ղեկավարը, ինչպես նաև կարող են ընդգրկվել այլ պետական կառավարման լիազորված մարմինների ներկայացուցիչներ: Ջրի ազգային խորհուրդը տալիս է եզրակացություն ջրավազանային կառավարման պլան չունեցող տարածքներում փոքր հիդրոէլեկտրակայանների կառուցման, շահագործման նպատակով և Արարատյան դաշտում ստորերկրյա ջրերից ջրօգտագործման թույլտվություններ տալու վերաբերյալ։

Հայաստանի Հանրապետության կառավարության 2016 թվականի մարտի 31-ի N 338-Ն, 2016 թվականի մայիսի 26-ի N 539-Ն և 2017 թվականի մարտի 9-ի N 240-Ն որոշումներով հաստատվել են Արարատյան, Հարավային և Ախուրյանի **ջրավազանային տարածքների կառավարման պլանները, Սևանի և Հրազդանի ջրավազանային տարածքների կառավարման պլանները ներկայումս գտնվում են մշակման փուլում, իսկ Հյուսիսային ջրավազանային տարածքի կառավարման պլանը նախատեսված է մշակել մինչև 2023 թվականը։ Ելնելով վերոնշյալից, ինչպես նաև հաշվի առնելով, որ** ՀՀ կառավարության 2003 թվականի մարտի 7-ի «**Ջրօգտագործման թույլտվության օրինակելի ձևաթուղթը և ջրօգտագործման թույլտվության ձևերը, ջրօգտագործման թույլտվության տրամադրման, ջրօգտագործման թույլտվության երկարաձգման կարգերը, ջրաղբյուրի, հորատանցքի անձնագրերի և հիդրոերկրաբանական հորատանքցի նախագծային երկրաբանատեխնիկական կտրվածքի ձևերը հաստատելու մասին»** 218-ն որոշմամբ արդեն իսկ տրված են ջրօգտագործման թույլտվության տրամադրման հայտերի որոշ շահագրգիռ մարմինների հետ համաձայնեցման կարգավորումներ, Ջրի ազգային խորհուրդի գործունեությունը կորցրել է իր երբեմնի նպատակային նշանակությունը։

 **«Հայաստանի Հանրապետության ջրային օրենսգրքում փոփոխություններ կատարելու մասին» և «Հայաստանի Հանրապետության ջրի ազգային ծրագրի մասին» Հայաստանի Հանրապետության օրենքում փոփոխություններ կատարելու մասին» ՀՀ օրենքների նախագծերի ընդունումից հետո** ՀՀ կառավարության 2003 թվականի մարտի 7-ի N**218-ն որոշման մեջ ևս կկատարվեն փոփոխություններ, որոնցով կտրվեն ջրօգտագործման թույլտվության տրամադրման հայտերի ոլորտային շահագրգիռ մարմինների հետ համաձայնեցման կարգավորումները։ Ջրի ազգային խորհրդի լուծարմամբ և** ՀՀ կառավարության 2003 թվականի մարտի 7-ի N**218-ն որոշման մեջ նախատեսվող փոփոխություններով ջրօգտագործման թույլտվություն ստանալու հայտի քննարկման գործընթացի ժամկետի հաշվարկը չի կասեցվի և ջրօգտագործման թույլտվություն ստանալու հայտի քննարկման գործընթացի ժամկետը հավելյալ չի երկարաձգվի, ինչով կթեթևացվի տնտեսվարող սուբյեկտների վարչարարական բեռը։**

**2. Առաջարկվող կարգավորման բնույթը**

Նախագծերով առաջարկվել է ուժը կորցրած ճանաչել Ջրի ազգային խորհրդի գործունեության, լիազորությունների հետ կապված դրույթները։

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագիծը մշակվել է Շրջակա միջավայրի նախարարության կողմից:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԵՎ** **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԻ ԱԶԳԱՅԻՆ ԾՐԱԳՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«**Հայաստանի Հանրապետության ջրային օրենսգրքում փոփոխություններ կատարելու մասին**» և **«Հայաստանի Հանրապետության ջրի ազգային ծրագրի մասին»** Հայաստանի Հանրապետության **օրենքում փոփոխություններ կատարելու մասին»** ՀՀ օրենքների նախագծերի ընդունումից հետո անհրաժեշտություն կառաջանա փոփոխություն կատարել մի շարք իրավական ակտերում, մասնավորապես՝

1. ՀՀ կառավարության 2003 թվականի մարտի 7-ի «Ջ**րօգտագործման թույլտվության օրինակելի ձևաթուղթը և ջրօգտագործման թույլտվության ձևերը, ջրօգտագործման թույլտվության տրամադրման, ջրօգտագործման թույլտվության երկարաձգման կարգերը, ջրաղբյուրի, հորատանցքի անձնագրերի և հիդրոերկրաբանական հորատանքցի նախագծային  երկրաբանատեխնիկական  կտրվածքի ձևերը հաստատելու մասին**»N**218-ն որոշում,**
2. ՀՀ կառավարության 2003 թվականի մայիսի 8-ի «**Հիդրոտեխնիկական կառուցվածքների անվտանգության հսկողության և զննման կարգը սահմանելու մասին** N 686-Ն որոշում,
3. ՀՀ կառավարության 2003 թվականի հուլիսի 28-ի «**Ջրամբարների ընթացիկ տեխնիկական վիճակի գնահատման, դրանց վերականգնման, իսկ անհրաժեշտության դեպքում նաև այդ վերականգնումը ֆինանսավորող ծրագրի մշակման և Հայաստանի Հանրապետության կառավարություն առաջարկություններ ներկայացնելու կարգը հաստատելու մասին**»N 1154-Ն որոշում,
4. ՀՀ կառավարության 2009 թվականի հունվարի 1-ի «**Հայաստանի Հանրապետության ջրային ոլորտի հիմնախնդիրների լուծմանն ուղղված ծրագրի իրականացման կարճաժամկետ, միջնաժամկետ և երկարաժամկետ միջոցառումների փուլային ծրագրի պարբերաբար թարմացման կարգը և միջոցառումների իրականացման փուլային ծրագիրը հաստատելու մասին**»N 33-Ն որոշում,
5. ՀՀ կառավարության 2017 թվականի մարտի 9-ի «**Ախուրյանի ջրավազանային կառավարման տարածքի 2017-2022 թվականների կառավարման պլանը և արդյունավետ կառավարմանն ուղղված առաջնահերթ միջոցառումները հաստատելու մասին**»N 240-Ն որոշում,
6. ՀՀ վարչապետի 2002թ. սեպտեմբերի 16-ի «**Ջրի ազգային խորհրդի կանոնակարգն ու կազմը հաստատելու մասին**» N 532-Ն որոշում,
7. ՀՀ վարչապետի 2002թ. հոկտեմբերի 21-ի «**Վեճեր լուծող հանձնաժողով ստեղծելու, հանձնաժողովի կանոնակարգը և կազմը հաստատելու մասին**»N 614-Ն որոշում։

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԵՎ** **«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՋՐԻ ԱԶԳԱՅԻՆ ԾՐԱԳՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ՕՐԵՆՔՆԵՐԻ ՆԱԽԱԳԾԵՐԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«**Հայաստանի Հանրապետության ջրային օրենսգրքում փոփոխություններ կատարելու մասին**» և **«Հայաստանի Հանրապետության ջրի ազգային ծրագրի մասին»** Հայաստանի Հանրապետության **օրենքում փոփոխություններ կատարելու մասին»** ՀՀ օրենքների նախագծերի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում: